wannaphong/clean_thaiwikipedia huggingface dataset:
# กระทรวงคมนาคม (ประเทศรัสเซีย)
กระทรวงคมนาคมสหพันธรัฐรัสเซีย  เป็นกระทรวงของประเทศรัสเซียซึ่งดูแลโดยรัฐบาลรัสเซีย มีหน้าที่รับผิดชอบในการพัฒนานโยบายกฎระเบียบทางกฎหมายเกี่ยวกับการบิน, การขนส่งทางทะเล, การขนส่งทางน้ำ, การขนส่งทางรถไฟ, การขนส่งทางถนน, การดูแลระบบรถไฟใต้ดินในเมือง และยานพาหนะเชิงพาณิชย์ภายในประเทศ กระทรวงยังมีหน้าที่ในการสำรวจและทำแผนที่เพื่อดูลักษณะทางภูมิศาสตร์ มีสำนักงานใหญ่อยู่ในกรุงมอสโก

ในช่วงวันที่ 9 มีนาคม พ.ศ. 2547 ถึง 20 พฤษภาคม พ.ศ. 2547 กระทรวงคมนาคมถูกรวมเข้ากับกระทรวงที่ชื่อว่า กระทรวงคมนาคมและการสื่อสารแห่งสหพันธรัฐรัสเซีย

หน่วยงานในสังกัด
สำนักงานบริการกำกับดูแลการขนส่ง ("Rostransnadzor"; Федеральная служба по надзору в сфере транспорта, Ространснадзор). ก่อตั้งขึ้นเมื่อปีพ.ศ. 2547
สำนักงานการขนส่งทางอากาศ (FATA) ("Rosaviatsia"; Федеральное агентство воздушного транспорта, Росавиация). ก่อตั้งขึ้นเมื่อปีพ.ศ. 2507 มีในสมัยสหภาพโซเวียตโดยถูกจัดเป็นกระทรวงซึ่งชื่อก่อนที่จะมาเป็นสำนักงานการขนส่งทางอากาศคือ: กรมการขนส่งทางอากาศภายใต้กระทรวงคมนาคมสหพันธรัฐรัสเซีย (2534-2538) สำนักงานบริการทางอากาศ (2539-2541) สำนักงานบริการเพื่อการขนส่งทางอากาศ (2542) สถานการบินบริการพลเรือน (2543-2546) 
สำนักงานการขนส่งทางหลวง ("Rosavtodor"; Федеральное дорожное агентство, Росавтодор)
สำนักงานการขนส่งทางรถไฟ ("Roszheldor"; Федеральное агентство железнодорожного транспорта), ก่อตั้งขึ้นเมื่อปีพ.ศ. 2547 หลังจากกระทรวงรถไฟถูกยุบ
สำนักงานเพื่อการขนส่งทางน้ำ และ ทะเล ("Rosmorrechflot"; Федеральное агентство морского и речного транспорта, Росморречфлот).

รัฐมนตรีกระทรวงคมนาคมสหพันธรัฐรัสเซีย
 Vitaly Yefimov  1990 - 1996 Nikolai Tsakh  1996–1998 Sergei Frank  1998–2004 Igor Levitin  2004From March 9, 2004 to May 20, 2004 Levetin's title was Minister of Transport and Communications of the Russian Federation. - 2012 มักซิม โซโคลอฟ  2012–ปัจจุบัน
# ฟาโรห์ลูพุดที่หนึ่ง
ฟาโรห์ลูพุตที่หนึ่ง (หรือ อูพุตที่หนึ่ง) เป็นฟาโรห์ที่ปกครองอียิปต์ร่วมกับฟาโรห์เปดูบาสทิสที่หนึ่ง ซึ่งเป็นพระบิดาของพระองค์ในช่วงต้นของราชวงศ์ที่ 23Jürgen von Beckerath, Chronologie des Pharaonischen Ägypten, Mainz am Rhein: Verlag Philipp von Zabern, 1997Helen Jacquet-Gordon, The Graffiti on the Khonsu Temple Roof at Karnak: A Manifestation of Personal Piety , vol. 3. Oriental Institute Publications 123. Chicago: The Oriental Institute, 2003, pp. 84, 85 no. 245
# เอ็มเมอร์สัน อึมนังกากวา
เอ็มเมอร์สัน อึมนังกากวา (เกิด 15 กันยายน ค.ศ. 1942) เป็นนักการเมืองซิมบับเว ซึ่งดำรงตำแหน่งเป็นประธานาธิบดีซิมบับเวคนที่ 3 และคนปัจจุบัน เขาเป็นพันธมิตรเหนียวแน่นของรอเบิร์ต มูกาบี ประธานาธิบดีคนก่อนหน้า และสมาชิกอาวุโสของพรรครัฐบาล ZANU–PF อึมนังกากวาเป็นรองประธานาธิบดีซิมบับเวคนแรกตั้งแต่ปี ค.ศ. 2014 จนถูกปลดจากตำแหน่งในต้นเดือนพฤศจิกายน ค.ศ. 2017 ซึ่งก่อให้เกิดรัฐประหาร วันที่ 21 พฤศจิกายน ค.ศ. 2017 มูกาบีลาออก และอึมนังกากวาสาบานตนเป็นประธานาธิบดีเมื่อวันที่ 24 พฤศจิกายน ค.ศ. 2017
# ตำบลก้านเหลือง (อำเภอแวงน้อย)
ตำบล ก้านเหลือง อำเภอ แวงน้อย ขอนแก่น

ก้านเหลือง เป็นตำบลหนึ่งในอำเภอแวงน้อย จังหวัดขอนแก่น ตั้งอยู่ทางทิศตะวันออกเฉียงเหนือของอำเภอ ห่างจากตัวอำเภอประมาณ 11 กิโลเมตร พื้นที่ทั้งหมดอยู่ในความรับผิดชอบของเทศบาลตำบลก้านเหลือง

 ประวัติ 
ก้านเหลืองเดิมเป็นเพียงหมู่บ้านเล็ก ๆ ในเขตปกครองหมู่ที่ 11 ตำบลแวงน้อย อำเภอพล ต่อมามีประชากรพลเมืองมากขึ้นทางราชการจึงประกาศแยกท้องที่บางส่วนออกมาจัดตั้งเป็นตำบลชื่อ "ตำบลก้านเหลือง" เมื่อวันที่ 26 มกราคม พ.ศ. 2511ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอพล ............PDFราชกิจจานุเบกษา. 85. (17). 532-533. 20 กุมภาพันธ์ 2511 

ต่อมากระทรวงมหาดไทยประกาศแยกท้องที่ 6 ตำบลของอำเภอพลออกมาจัดตั้งเป็นกิ่งอำเภอแวงน้อย จึงมีผลทำให้ตำบลก้านเหลืองย้ายมาขึ้นกับกิ่งอำเภอแวงน้อยประกาศกระทรวงมหาดไทย เรื่อง แบ่งท้องที่อำเภอพลตั้งเป็นกิ่งอำเภอแวงน้อย จังหวัดขอนแก่น.PDF ราชกิจจานุเบกษา 88. (59 พิเศษ).11. 4 มิถุนายน 2514 ต่อมาเมื่อวันที่ 5 กรกฎาคม พ.ศ. 2516 ได้มีการจัดตั้งสภาตำบลก้านเหลืองขึ้นในพื้นที่ "ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):7. 24 สิงหาคม 2516 

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลก้านเหลืองเป็นองค์การบริหารส่วนตำบลก้านเหลือง"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):29. 25 ธันวาคม 2539 และเมื่อวันที่ 27 ตุลาคม พ.ศ. 2552 ได้จัดตั้งเป็นเทศบาลตำบลก้านเหลือง ตามประกาศกระทรวงมหาดไทย เรื่อง จัดตั้งองค์การบริหารส่วนตำบลก้านเหลือง อำเภอแวงน้อย จังหวัดขอนแก่น เป็นเทศบาลตำบลก้านเหลือง มาจนปัจจุบันเทศบาลตำบลก้านเหลือง จังหวัดขอนแก่น. "ประวัติความเป็นมา"[ออนไลน์]. เข้าถึงได้จาก:http://www.tessabankanluang.go.th/content-1.html ม.ป.ป. : สืบค้น 27 พฤศจิกายน 2560.

 ภูมิศาสตร์ 
ตำบลก้านเหลืองตั้งอยู่ทางทิศตะวันออกเฉียงเหนือของอำเภอแวงน้อย มีอาณาเขตติดต่อกับตำบลข้างเคียง ดังนี้
 ทิศเหนือ ติดต่อกับตำบลโนนทองและตำบลใหม่นาเพียง (อำเภอแวงใหญ่)
 ทิศตะวันออก ติดต่อกับตำบลเพ็กใหญ่และตำบลลอมคอม (อำเภอพล)
 ทิศใต้ ติดต่อกับตำบลแวงน้อย
 ทิศตะวันตก ติดต่อกับตำบลแวงน้อยและตำบลท่านางแนว

ตำบลก้านเหลืองมีลักษณะภูมิประเทศที่ราบดินเหนียวบนทราย พื้นที่ตอนบนเป็นป่าสาธารณะและภูเขา พื้นที่ตอนกลางและตอนล่างเป็นที่ลุ่มเหมาะแก่การเพราะปลูก มีแหล่งน้ำตามธรรมชาติที่สำคัญคือ ลำห้วยตะกั่ว ลำห้วยพระเจ้า ลำห้วยหินแตก ลำห้วยหินลอด และลำห้วยโสกราช และหนองน้ำสาธารณะต่าง ๆ เป็นต้นเทศบาลตำบลก้านเหลือง จังหวัดขอนแก่น "ข้อมูลพื้นฐานและสภาพทั่วไป"[ออนไลน์]. เข้าถึงได้จาก:http://www.tessabankanluang.go.th/content-2.html ม.ป.ป. สืบค้น 27 พฤศจิกายน 2560.

 หมู่บ้าน 
ตำบลก้านเหลืองแบ่งออกเป็น 14 หมู่บ้าน ได้แก่http://www.tessabankanluang.go.th/content-2-32.html

 หมู่ที่ 1 บ้านก้านเหลือง
 หมู่ที่ 2 บ้านโคกสูง
 หมู่ที่ 3 บ้านหนองโก
 หมู่ที่ 4 บ้านโสกกระหนวน
 หมู่ที่ 5 บ้านโคกใหญ่
 หมู่ที่ 6 บ้านโสกน้ำขาว
 หมู่ที่ 7 บ้านหนองสองห้อง
 หมู่ที่ 8 บ้านตลาด
 หมู่ที่ 9 บ้านหนองแก
 หมู่ที่ 10 บ้านบะแหบ
 หมู่ที่ 11 บ้านโนนศาลา
 หมู่ที่ 12 บ้านก้านเหลือง-หนองแวง
 หมู่ที่ 13 บ้านหญ้าคา
 หมู่ที่ 14 บ้านสวนยา
# ฟาโรห์เนเฟอร์คาเรที่ 1
เนเฟอร์คาเรที่ 1 (หรือ เนเฟอร์คา และ อาอาคา) เป็นพระนามคาร์ทูชของฟาโรห์แห่งอียิปต์โบราณ ซึ่งกล่าวกันว่าทรงปกครองในช่วงราชวงศ์ที่สองแห่งอียิปต์ โดยยังไม่ทราบระยะเวลาที่แน่นอนแห่งการครองราชย์ของพระองค์ เนื่องจากบันทึกพระนามแห่งตูรินไม่ปรากฏปีแห่งการปกครองพระองค์Alan H. Gardiner: The royal canon of Turin. Griffith Institute of Oxford, Oxford (UK) 1997, ; p. 15 & Table I. และแมนิโธ ซึ่งเป็นนักบวชชาวอียิปต์โบราณได้ระบุว่าการครองราชย์ของฟาโรห์เนเฟอร์คาเรนั้นกินระยะเวลา 25 ปีWilliam Gillian Waddell: Manetho (The Loeb classical Library, Volume 350). Harvard University Press, Cambridge (Mass.) 2004 (Reprint), , pp. 37–41. ซึ่งนักไอยคุปต์วิทยาได้ประเมินคำกล่าวของแมนิโธแล้วว่าเป็นการตีความที่ผิดหรือเกินจริง
# เทศบาลตำบลเปือยน้อย
เทศบาลตำบลเปือยน้อย ตั้งอยู่ที่ อำเภอเปือยน้อย จังหวัดขอนแก่น ครอบคลุมพื้นที่บางส่วนของตำบลเปือยน้อยและบางส่วนของตำบลสระแก้ว  อยู่ห่างจากกรุงเทพมหานครประมาณ 446 กิโลเมตร ห่างจากจังหวัดขอนแก่นประมาณ 82 กิโลเมตร เป็นสภาพพื้นที่แบบลูกฟูก มีลักษณะเป็นป่าโปร่งสลับทุ่งนา สูงจากระดับน้ำทะเลประมาณ 150 – 300 เมตร ลักษณะพื้นดินโดยทั่วไปเป็นดินร่วนปนทราย ไม่อุ้มน้ำ มีความอุดมสมบูรณ์ของดินต่ำ มีแหล่งน้ำหรือแม่น้ำที่สำคัญ คือห้วยลำพังชู ห้วยวังตับควาย บึงหนองแวง สระวงษ์ สระหนองแวง  หนองคุยมักเค็ง และเป็นแหล่งท่องเที่ยวทางประวัติศาสตร์โบราณคดี คือ ปราสาทเปือยน้อย หรือ กู่เปือยน้อย

 อาณาเขต 
 ทิศเหนือ ติดกับ องค์การบริหารส่วนตำบลขามป้อม
 ทิศใต้ ติดกับ เทศบาลตำบลสระแก้ว
 ทิศตะวันออก ติดกับ องค์การบริหารส่วนตำบลหนองแดง (อำเภอนาเชือก)
 ทิศตะวันตก ติดกับ องค์การบริหารส่วนตำบลวังม่วง

 ประวัติ 
เทศบาลตำบลเปือยน้อย เดิมก่อตั้งเป็น สุขาภิบาลเปือยน้อย โดยแบ่งท้องที่บางส่วนของตำบลเปือยน้อยและตำบลสระแก้วบางส่วนออกมาจัดตั้งขึ้นในเมื่อวันที่ 22 เมษายน พ.ศ. 2528ประกาศกระทรวงมหาดไทย เรื่องจัดตั้งสุขาภิบาลเปือยน้อย กิ่งอำเภอเปือยน้อย อำเภอบ้านไผ่.PDFราชกิจจานุเบกษา. 102 (88). :3140-3142. 9 กันยายน 2528 ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลเปือยน้อย เป็นเทศบาลตำบลเปือยน้อย ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 มาจนปัจจุบันเทศบาลตำบลเปือยน้อย จังหวัดขอนแก่น. "ประวัติความเป็นมา" [ออนไลน์]. เข้าถึงได้จาก:http://www.puainoi.go.th/web2015/index.php/2015-09-07-08-55-30  ม.ป.ป. :สืบค้น 27 พฤศจิกายน 2560. 

 การปกครอง 
เทศบาลตำบลเปือยน้อย ครอบคลุมพื้นที่บางส่วน 2 ตำบล คือ ตำบลเปือยน้อยและตำบลสระแก้ว แบ่งออกเป็นจำนวน 10 ชุมชน ได้แก่
ตำบลเปือยน้อยหมู่ 1ชุมชนหัวขัวบางส่วนหมู่ 2ชุมชนเปือยน้อยทั้งหมดหมู่ 2ชุมชนหัวฝายทั้งหมดหมู่ 4ชุมชนโนนเหลือมบางส่วนหมู่ 5ชุมชนขอนแก่นน้อยทั้งหมดหมู่ 6ชุมชนดอนนาโนทั้งหมดหมู่ 7ชุมชนหัวขัวทั้งหมด ตำบลสระแก้วหมู่ 2ชุมชนวังหินทั้งหมดหมู่ 4ชุมชนหนองบัวน้อยทั้งหมดหมู่ 7ชุมชนวังหินบางส่วน
# ยุทธการที่โบโรวา โกรา
ยุทธการที่โบโรวา โกราหมายถึงหนึ่งในการสู้รบตั้งแต่วันที่ 2 ถึง 5 กันยายน ค.ศ. 1939 ที่เกิดขึ้นใกล้กับภูเขาโกรี่ โบโรว์สกี(Góry Borowskie hills),ทางทิศตะวันตกเฉียงใต้จากปียอตร์กุฟตรือบูนัลสกีและทิศตะวันออกของ Bełchatów การสู้รบ,เป็นการต่อสู้ระหว่างกองทัพเวร์มัคท์และกองทัพโปแลนด์ในบริเวณใกล้เคียงวูช เป็นผลลัพธ์โดยตรงจากยุทธการที่ชายแดน(Battle of the Border) เป็นช่วงต้นของเยอรมันบุกครองโปแลนด์

ภูเขาทั้งสามลูก(สูงประมาณ 278 เมตรเหนือระดับน้ำทะเล) เป็นจุดยุทธศาสตร์ที่สำคัญที่กองทัพเหล่าที่ 16 ของเยอรมันจำเป็นต้องบุกผ่านเข้าไปในคำสั่งเพื่อบุกไปยังเมือง Radomsko, ปียอตร์กุฟตรือบูนัลสกี และ Bełchatów,และต่อไปก็เข้าสู่ใจกลางของโปแลนด์ พื้นที่นี้เป็นการป้องกันโดยหน่วยกรมทหารราบ 'กองทหารโปลิชที่ 2(ส่วนหนึ่งของกองพลทหารราบ กองทหารที่ 2)ภายใต้การบัญชาของพันเอก  Ludwik Czyżewski, และหน่วยกรมทหารราบที่ 146(ส่วนหนึ่งของกองพลทหารราบที่ 44)ภายใต้การบัญชาของพันเอก Artur Pollak ทั้งสองหน่วยทหารโปแลนด์อยู่ในสังกัดกองทัพวูช การบุกของกองทัพเหล่าที่ 16 ของเยอรมันประกอบไปด้วยกองพลแพนเซอร์ที่ 1, กองพลแพนเซอร์ที่ 4, กองพลทหารราบที่ 14 และกองพลทหารราบที่ 31 ในระหว่างการต่อสู้ที่หนักหน่วง ทหารโปแลนด์เสียชีวิตจากกรมทหาร 'กองทหารที่ 2 ไป 663 นาย(รวมทั้งเจ้าหน้าที่นายทหาร 16 นายและนายทหารชั้นประทวน 67 นาย)
# จังหวัดฟู้เอียน
ฟู้เอียน  เป็นจังหวัดริมชายฝั่งตอนกลางใต้ของประเทศเวียดนาม และเป็นจังหวัดที่อยู่ทางตะวันออกสุดบนแผ่นดินใหญ่ของประเทศ

จังหวัดฟู้เอียนติดต่อกับจังหวัดบิ่ญดิ่ญทางทิศเหนือ และจังหวัดคั้ญฮหว่าทางทิศใต้ แม่น้ำสายหลักที่ไหลผ่านจังหวัดนี้คือ แม่น้ำด่าสั่ง ซึ่งเป็นแม่น้ำที่ใหญ่ที่สุดในเวียดนามตอนกลาง นอกจากนี้ยังมีแม่น้ำบ่านถักและแม่น้ำกี่โหละ สถานที่ทางธรรมชาติที่สำคัญ ได้แก่ ทะเลสาบซงฮิญ ซึ่งเป็นทะเลสาบขุดขนาดใหญ่ทางตะวันตกเฉียงใต้ของจังหวัดAtlat Dia li Viet Nam (Geographical Atlas of Vietnam). NXB Giao Duc, Hanoi: 2010
# จังหวัดบิ่ญดิ่ญ
บิ่ญดิ่ญ  เป็นจังหวัดทางชายฝั่งตอนกลางใต้ของประเทศเวียดนาม

การขนส่งภายในจังหวัดที่สำคัญ ได้แก่ ทางถนน มีผู้โดยสาร 22.77 ล้านคน และสินค้า 7,928 ตัน ที่เดินทางภายในจังหวัด (ข้อมูลปี ค.ศ. 2009)Bình Định Statistics Office (2010): Bình Định Statistical Yearbook 2009. Statistical Publishing House, Hanoi จังหวัดนี้มีทางหลวงแห่งชาติระยะทาง 208 กิโลเมตร และทางหลวงจังหวัด 458.5 กิโลเมตรMinistry of Transport (2005): National Transport Development Strategy in Vietnam till 2020. Publishing House of Transport, Hanoi

ส่วนทางรถไฟ มีสายเหนือ-ใต้ ผ่านจังหวัดนี้เป็นระยะทาง 134 กิโลเมตร รถไฟด่วนทุกขบวนจะจอดที่สถานีรถไฟเซียวจี่ นอกจากนี้ยังมีสถานีรถไฟกวีเญิน โดยมีรถไฟวิ่งให้บริการจากกวีเญินไปไซ่ง่อนทุกวัน และไปวิญ 3 ครั้งต่อสัปดาห์
# เทศบาลตำบลสระแก้ว
เทศบาลตำบลสระแก้ว ตั้งอยู่ที่ อำเภอเปือยน้อย จังหวัดขอนแก่น ครอบคลุมพื้นที่บางส่วนของตำบลสระแก้วและบางส่วนของตำบลเปือยน้อย (นอกเขตเทศบาลตำบลเปือยน้อย) ลักษณะภูมิประเทศเป็นลูกคลื่นลาดรอนจากทิศตะวันตก ลาดต่ำลงมาทางทิศตะวันออก ลักษณะพื้นที่ดินโดยทั่วไปเป็นดินร่วนปนทราย ไม่อุ้มน้ำ ความอุดมสมบูรณ์ของดินต่ำ มีแหล่งน้ำธรรมชาติไหลผ่าน คือ ลำห้วยเลาใหญ่ ลำห้วยเลาน้อย ลำห้วยเสียว ลำห้วยโสกผือ และลำห้วยลำพังชู

 อาณาเขต 
 ทิศเหนือ ติดกับ เทศบาลตำบลเปือยน้อย, องค์การบริหารส่วนตำบลขามป้อม
 ทิศใต้ ติดกับ องค์การบริหารส่วนตำบลดอนดู่ (อำเภอหนองสองห้อง)
 ทิศตะวันออก ติดกับ องค์การบริหารส่วนตำบลปอพาน (อำเภอนาเชือก)
 ทิศตะวันตก ติดกับ องค์การบริหารส่วนตำบลวังม่วง

 ประวัติ 
บ้านสระแก้ว แต่เดิมเป็นหมู่บ้านเล็ก ๆ ในเขตท้องที่ตำบลเปือยน้อย อำเภอบ้านไผ่ ต่อมาได้มาประกาศจัดตั้งกิ่งอำเภอเปือยน้อยขึ้นโดยแบ่งท้องที่บางส่วนของอำเภอบ้านไผ่จำนวน 2 ตำบล คือท้องที่ตำบลเปือยน้อยและตำบลวังม่วง 

ต่อมาเมื่อวันที่ 28 พฤษภาคม พ.ศ. 2523 ได้มีประกาศจัดตั้งตำบลขึ้นในท้องที่กิ่งอำเภอเปือยน้อย โดยแบ่งแยกท้องที่ตำบลเปือยน้อยออกมาจัดตั้งเป็น ตำบลสระแก้วประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่กิ่งอำเภอเปือยน้อย  อำเภอบ้านไผ่....PDFราชกิจจานุเบกษา 97  (95) .1902-1904:24 มิถุนายน 2523 โดยมีฐานะเป็น สภาตำบลสระแก้ว

จนกระทั่งต่อมาเมื่อวันที่ 16 ธันวาม พ.ศ. 2539 กระทรวงมหาดไทยได้เปลี่ยนแปลงฐานะจาก สภาตำบลสระแก้ว เป็น องค์การบริหารส่วนตำบลสระแก้ว "ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง) :27. 25 ธันวาคม 2539 และเมื่อวันที่ 2 พฤษภาคม พ.ศ. 2544 องค์การบริหารส่วนตำบลสระแก้ว ได้รับการจัดตั้งและเปลี่ยนแปลงฐานะจากองค์การบริหารส่วนตำบลสระแก้วเป็น เทศบาลตำบลสระแก้ว ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 มาจนปัจจุบันเทศบาลตำบลสระแก้ว จังหวัดขอนแก่น. "ประวัติและตราสัญลักษณ์" [ออนไลน์]. เข้าถึงได้จาก:http://tambonsrakaew.go.th/default.php?modules=fckeditor&fck_id=4&view_id=55&orderby=1 ม.ป.ป. :สืบค้น 27 พฤศจิกายน 2560.

 การปกครอง 
เทศบาลตำบลสระแก้ว ครอบคลุมพื้นที่บางส่วน 2 ตำบล (นอกเขตเทศบาลตำบลเปือยน้อย) คือ ตำบลสระแก้วและตำบลเปือยน้อย แบ่งออกเป็นจำนวน 7 หมู่บ้าน ได้แก่
ตำบลสระแก้วหมู่ 1  บ้านสระแก้ว  ทั้งหมด หมู่ 3  บ้านเก่าค้อ  ทั้งหมด หมู่ 5  บ้านนาเสียว  ทั้งหมด หมู่ 6  บ้านโคกสว่าง  ทั้งหมด หมู่ 7  บ้านวังหิน  บางส่วน ตำบลเปือยน้อยหมู่ 1  บ้านหัวขัว  บางส่วนหมู่ 4  บ้านโนนเหลือง  บางส่วน
# สถาปัตยกรรมรัสเซียยุคฟื้นฟู
thumb|บ้านอีกุมนอฟ
สถาปัตยกรรมรัสเซียยุคฟื้นฟู (Russian Revival architecture) เป็นรูปแบบที่แสดงให้เห็นถึงการเคลื่อนไหวที่แตกต่างในสถาปัตยกรรมรัสเซีย (มักถูกเรียกว่า รูปแบบรัสเซียแฝง, รูปแบบรัสเซียใหม่, รูปแบบรัสเซีย-ไบแซนไทน์ หรือเรียกว่า รูปแบบไบแซนไทน์) ) สถาปัตยกรรมรูปแบบนี้เกิดขึ้นในช่วงที่สองของคริสต์ศตวรรษที่ 19 และเป็นสถาปัตยกรรมแบบผสมผสานยุคก่อนสถาปัตยกรรมสมัยซาร์ปีเตอร์ และมีองค์ประกอบของสถาปัตยกรรมไบแซนไทน์

สถาปัตยกรรมรัสเซียยุคฟื้นฟูเกิดขึ้นมาในช่วงกรอบแนวคิดที่มีการให้ความสนใจต่อสถาปัตยกรรมที่เป็นของชาติ ซึ่งพัฒนาขึ้นในยุโรปช่วงคริสต์ศตวรรษที่ 19 และได้ถูกนำมาตีความและทำให้เข้ากับรูปแบบมรดกทางสถาปัตยกรรมของรัสเซีย บางครั้งรูปแบบสถาปัตนกรรมฟื้นฟูของรัสเซีย มักถูกเรียกอย่างเข้าใจผิดว่า เป็นสถาปัตยกรรมแบบรัสเซีย หรือ สถาปัตยกรรมรัสเซียเก่า แต่โดยส่วนใหญ่เหล่าสถาปนิกในยุคฟื้นฟูไม่ได้ทำซ้ำโดยตรงกับสถาปัตยกรรมตามประเพณีแบบเก่า โดยรูปแบบสถาปัตยกรรมฟื้นฟูของรัสเซีย จะเป็นการผสมผสานกันระหว่างรูปแบบอื่นๆที่เป็นสากลเข้าด้วยกัน นับตั้งแต่สถาปัตยกรรมสมัยโรแมนติกในช่วงครึ่งแรกของคริสต์ศตวรรษที่ 19 จนถึงรูปแบบสถาปัตยกรรมสมัยใหม่

 ภาพ
# ผู้เชื่อเก่า
ในประวัติศาสตร์ศาสนาอีสเทิร์นออร์ทอดอกซ์ กลุ่มความเชื่อเก่า (Old Believers) หรือ กลุ่มประเพณีเก่า (Old Ritualists) (, สตารอเวียรืย or สตารอเบียตซืย) เป็นกลุ่มคริสตศาสนิกชนนิกายอีสเทิร์นออร์ทอดอกซ์ โดยพยายามธำรงไว้ซึ่งประเพณีและวัตรปฏิบัติของนิกายอีสเทิร์นออร์ทอดอกซ์ ก่อนยุคการปฏิรูปของอัครบิดรนิคอนแห่งมอสโก ช่วงปีค.ศ. 1656 ถึง ค.ศ. 1666 คริสตชนกลุ่มนี้ถูกยึดอำนาจทางศาสนา เนื่องจากพยายามต่อต้านการเทียบเคียงศาสนจักรัสเซียให้เท่าเทียมกับศาสนจักรกรีก ในการชุมทางศาสนาปีค.ศ. 1666-1667 ได้แบ่งแยกพวกกลุ่มความเชื่อเก่าในยุโรปตะวันออกออกไปจากกลุ่มคนที่ยึดมั่นตามศาสนาที่รัฐตราใหม่ พวกที่ต่อต้านจะถูกลงโทษฐานยึดมั่นในพิธีกรรมเก่า

ชาวรัสเซียเรียกเหตุการณ์ที่เกิดขึ้นว่า "ราสโคล"  ทางศัพทมูลวิทยา ระบุว่า คือ "การแตกแยกจากกัน"
# ยุทธการที่วิซนา
ยุทธการที่วิซนาเป็นการสู้รบระหว่างวันที่ 7 กันยายน และ 10 กันยายน ค.ศ. 1939 ระหว่างกองกำลังโปแลนด์และเยอรมนีในช่วงขั้นตอนเริ่มต้นของการบุกครองโปแลนด์ ซึ่งถือเป็นจุดเริ่มต้นของสงครามโลกครั้งที่สองในทวีปยุโรป Leszek Moczulski นักประวัติศาสตร์ชาวโปแลนด์รายงานว่า มีชาวโปแลนด์ระหว่าง 350 ถึง 720 คนทำแนวป้องกันต่อฝ่ายเยอรมันที่มีมากกว่า 40,000 นายเป็นเวลาสามวัน ถึงแม้ว่าจะไม่สามารถหลีกหนีความพ่ายแพ้ได้ แนวป้องกันของโปแลนด์ยังคงต้านกองทัพที่โจมตีเป็นเวลาสามวันและทำให้การตีวงในIndependent Operational Group Narewที่ต่อสู้อยู่ข้าง ๆ ต้องเลื่อนออกไปDobroński, p.21 ท้ายที่สุด รถถังสามารถฝ่าแนวของโปแลนด์และวิศวกรชาวเยอรมันจัดการบังเกอร์ทีละหนึ่ง ๆ บังเกอร์สุดท้ายประกาศยอมแพ้ในประมาณช่วงเที่ยงของวันที่ 10 กันยายนMoczulski, p.767

เนื่องจากมีการสู้รบระหว่างกองทัพขนาดเล็กที่ถือครองดินแดนกับผู้รุกรานจำนวนมากภายในสามวันก่อนที่จะถูกกำจัด ทำให้บางครั้งวิซนาถูกเรียกเป็น"เทอร์มอพิลีของโปแลนด์"Wiśniewski, op.cit.Krajewski, pp.16-17
# ไก่หรือไข่
ทวิบทเหตุภาคไก่หรือไข่โดยทั่วไปถามว่า "ไก่หรือไข่ อะไรเกิดก่อน" ทวิบทดังกล่าวเกิดจากข้อสังเกตว่าไก่ทุกตัวฟักจากไข่ และไข่ไก่ทุกฟองนั้นมาจากแม่ไก่ "ไก่และไข่" เป็นคุณศัพท์อุปลักษณ์อธิบายสถานการณ์ซึ่งไม่กระจ่างว่าเหตุการณ์ใดในสองเหตุการณ์ควรถือเป็นเหตุ และเหตุการณ์ใดควรถือเป็นผล หรือเพื่อแสดงสถานการณ์การถอยหลังแบบไม่สิ้นสุด พลูตาร์กตั้งคำถามนี้เป็นประเด็นปรัชญาในความเรียง "The Symposiacs" ของเขาซึ่งเขียนเมื่อศตวรรษที่ 1 ก่อนคริสตกาลPlutarch of Chaeronea. The Symposiacs Question III. https://ebooks.adelaide.edu.au/p/plutarch/symposiacs/complete.html#section15 .

ช่วงปี 2010 นักวิทยาศาสตร์ชาวอังกฤษ จากมหาวิทยาลัยวอร์ริกและมหาวิทยาลัยเชฟฟิลด์ ได้ออกมาเฉลยไก่กับไข่อะไรเกิดก่อนกัน พร้อมเหตุผลประกอบ โดยระบุว่า โปรตีน Ovocleidin (OC-17) ที่พบในรังไข่ของไก่ มีความจำเป็นต่อการสร้างไข่ 1 ฟอง เนื่องจากโปรตีนเหล่านี้จะมีส่วนในการสร้างเปลือกไข่ เพื่อปกป้องของเหลวด้านใน ดังนั้น ในทางวิทยาศาสตร์หาถามว่าไก่กับไข่อะไรเกิดก่อน คำตอบคือ ไก่เกิดก่อนไข่ เนื่องจากไข่จะถูกสร้างโดยโปรตีนที่มีในไก่เท่านั้น

 ปฏิทรรศน์โบราณ 
คำถามนี้แสดงปฏิทรรศน์พื้นบ้านโบราณซึ่งกล่าวถึงปัญหาของจุดกำเนิดและปฐมเหตุ  คำถามนี้ตั้งหลักการที่ดูบีบบังคับสองหลัก คือว่า ไก่ทุกตัวฟักจากไข่และไข่ไก่ทุกฟองมาจากแม่ไก่ ในแบบที่หมายความว่า ไม่มีจุดเริ่มต้นใดเป็นไปได้ อาริสโตเติล เขียนในศตวรรษที่ 4 ก่อนคริสตกาล อธิบายปัญหาดังกล่าวว่า "ไม่อาจมีไข่ใบแรกที่ให้กำเนิดนก หรือจะไม่มีนกตัวแรกซึ่งให้กำเนิดไข่ เพราะนกมาจากไข่" เขาสรุปว่าดังนี้เป็นลำดับอนันต์ซึ่งไม่มีจุดเริ่มต้นแท้จริง พลูตาร์ก ซึ่งเขียนในสี่ศตวรรษให้หลัง เจาะจงเน้นคำถามนี้โดยอาศัยบน "ปัญหายิ่งใหญ่และหนักมาก (ว่าโลกมีจุดกำเนิดหรือไม่)" ในคริสต์ศตวรรษที่ 5 มาโครเบียสเขียนว่าแม้ปัญหาดังกล่าวดูเล็กน้อย แต่มัน "ควรถือเป็นปัญหาสำคัญ"

จวบจน ค.ศ. 1600 ปัญหาที่รู้จักกันดีนี้ดูเหมือนถือว่ายุติแล้วในโลกคริสต์ศาสนิกชน โดยอาศัยนิยายกำเนิดของคัมภีร์ไบเบิล ในการอธิบายการรังสรรค์สัตว์ ทำให้ไก่ตัวแรกไม่ได้เกิดจากไข่ ทว่า นักปรัชญายุคภูมิธรรมสมัยหลังเริ่มตั้งคำถามคำตอบนี้
# ตำบลโคกสำราญ (อำเภอบ้านแฮด)
โคกสำราญ เป็นตำบลหนึ่งของอำเภอบ้านแฮด จังหวัดขอนแก่น อยู่ห่างจากอำเภอบ้านแฮด 10 กิโลเมตรตามแนวถนนมิตรภาพ (ทางหลวงแผ่นดินหมายเลข 2) มีสภาพเป็นพื้นที่ลุ่ม ๆ ดอน ๆ ไม่มีภูเขา ไม่มีป่าไม้ เหมาะกับการเพาะปลูกเป็นบางส่วน มีลำห้วย หนอง คลอง บึง เป็นจำนวนมาก มีบึงแก่งละว้าขนาด 13,032 ไร่ มีลำน้ำชีไหลผ่าน 4 หมู่บ้าน

 ประวัติ 
โคกสำราญแต่เดิมเป็นหมู่บ้านเล็ก ๆ ในตำบลบ้านเป้า อำเภอชนบท ต่อมาอำเภอชนบทถูกยุบขึ้นตรงต่ออำเภอบ้านไผ่ และได้มีประกาศจัดตั้งตำบลโคกสำราญ อำเภอบ้านไผ่ โดยแบ่งท้องที่ออกมาจากตำบลบ้านเป้า (ตำบลบ้านแฮดปัจจุบัน)ประกาศกระทรวงมหาดไทย เรื่อง การเปลี่ยนชื่อตำบลบ้านเป้า เป็นตำบลบ้านแฮด..PDF ราชกิจจานุเบกษา 104 (12) : 632. 22 มกราคม 2530 เมื่อวันที่ 31 พฤษภาคม พ.ศ. 2508ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอพล และอำเภอบ้านไผ่..PDFราชกิจจานุเบกษา 82 (47) : 1610-1612. 15 มิถุนายน 2508 เมื่อวันที่ 5 กรกฎาคม พ.ศ. 2516 มีประกาศจัดตั้งสภาตำบลโคกสำราญขึ้นในพื้นที่ตำบล"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):4. 24 สิงหาคม 2516 จนกระทั่งวันที่ 19 มกราคม พ.ศ. 2539 กระทรวงมหาดไทยได้ประกาศจัดตั้งสภาตำบลโคกสำราญเป็นองค์การบริหารส่วนตำบลโคกสำราญ"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (9 ง):20. 30 มกราคม 2539

เมื่อวันที่ 19 กรกฎาคม พ.ศ. 2551 กระทรวงมหาดไทยได้ประกาศจัดตั้งองค์การบริหารส่วนตำบลโคกสำราญเป็นเทศบาลตำบลโคกสำราญ ในช่วงแรกมีฐานะเป็นเทศบาลขนาดเล็ก และเมื่อวันที่ 28 มีนาคม พ.ศ. 2554 เปลี่ยนฐานะเป็นเทศบาลขนาดกลาง มาจนปัจจุบันเทศบาลตำบลโคกสำราญ จังหวัดขอนแก่น. "สภาพและข้อมูลพื้นฐาน" [ออนไลน์]. เข้าถึงได้จาก:http://www.koksumran.go.th/information-base.html  ม.ป.ป. :สืบค้น 28 พฤศจิกายน 2560.

 อาณาเขต 
 ทิศเหนือ ติดต่อกับตำบลท่าศาลา (อำเภอมัญจาคีรี) ตำบลพระบุ (อำเภอพระยืน) และตำบลโนนสมบูรณ์
 ทิศตะวันออก ติดต่อกับตำบลบ้านแฮดและตำบลหนองแซง
 ทิศใต้ ติดต่อกับตำบลบ้านไผ่ (อำเภอบ้านไผ่)
 ทิศตะวันตก ติดต่อกับตำบลเมืองเพีย (อำเภอชนบท) ตำบลหนองแปน และตำบลท่าศาลา (อำเภอมัญจาคีรี)

 การแบ่งเขตการปกครอง 
ตำบลโคกสำราญแบ่งเขตการปกครองออกเป็น 16 หมู่บ้าน ได้แก่
 หมู่ที่ 1 บ้านโคกสำราญ
 หมู่ที่ 2 บ้านหนองมะเขือ
 หมู่ที่ 3 บ้านหนองเกี่ยว
 หมู่ที่ 4 บ้านเล็บเงือก 
 หมู่ที่ 5 บ้านดอนปอแดง
 หมู่ที่ 6 บ้านดง
 หมู่ที่ 7 บ้านป่าแดง 
 หมู่ที่ 8 บ้านหนองหัวช้าง
 หมู่ที่ 9 บ้านป่าม่วง
 หมู่ที่ 10 บ้านโนนพันชาติ
 หมู่ที่ 11 บ้านโคกสำราญ
 หมู่ที่ 12 บ้านทางพาดปอแดง
 หมู่ที่ 13 บ้านแจ้งกระหนวน
 หมู่ที่ 14 บ้านโคกสำราญ
 หมู่ที่ 15 บ้านดง
 หมู่ที่ 16 บ้านดอนปอแดง
# เทศบาลตำบลบ้านแฮด
เทศบาลตำบลบ้านแฮด เป็นเทศบาลตำบลแห่งหนึ่งที่ตั้งอยู่ในอำเภอบ้านแฮด จังหวัดขอนแก่น ครอบคลุมพื้นที่บางส่วนของตำบลบ้านแฮด

 ภูมิศาสตร์ 
เขตเทศบาลตำบลบ้านแฮดมีสภาพพื้นที่โดยทั่วไปเป็นที่ราบสูง ด้านทิศตะวันออกของถนนมิตรภาพเป็นที่ราบสูงประมาณ 30 % ของพื้นที่ และมีพื้นที่ลาดเอียงไปทางทิศตะวันตก ด้านทิศตะวันตกของถนนมิตรภาพเป็นที่ราบลุ่มประมาณ  70 % ของพื้นที่ มีลำน้ำสำคัญไหลผ่านพื้นที่ 1 สาย คือ ลำห้วยหนองโง้ง ยาวประมาณ 9 กิโลเมตร

 อาณาเขต 
 ทิศเหนือ ติดกับ เทศบาลตำบลวังสวรรค์
 ทิศใต้ ติดกับ เทศบาลตำบลวังสวรรค์
 ทิศตะวันออก ติดกับ องค์การบริหารส่วนตำบลหนองแซง
 ทิศตะวันตก ติดกับ เทศบาลตำบลวังสวรรค์

 ประวัติ 
บ้านแฮด แต่เดิมเป็นหมู่บ้านเล็ก ๆ ในเขตท้องที่ตำบลบ้านเป้า อำเภอชนบท และต่อมาอำเภอชนบทถูกยุบขึ้นตรงต่อการปกครองของอำเภอบ้านไผ่ ต่อมาได้มาประกาศให้เปลี่ยนชื่อตำบลบ้านเป้า เป็น ตำบลบ้านแฮด เมื่อวันที่ 8 ธันวาคม พ.ศ. 2529ประกาศกระทรวงมหาดไทย เรื่อง การเปลี่ยนชื่อตำบลบ้านเป้า เป็นตำบลบ้านแฮด..PDF ราชกิจจานุเบกษา 104 (12) : 632. 22 มกราคม 2530

ต่อมากระทรวงมหาดไทยพิจารณาเห็นว่า ท้องถิ่นบางส่วนของตำบลบ้านแฮด อำเภอบ้านไผ่ มีสภาพอันสมวรยกฐานะเป็นสุขาภิบาลได้ จึงยกฐานะขึ้นเป็น สุขาภิบาลบ้านแฮด เมื่อวันที่ 3 สิงหาคม พ.ศ. 2535ประกาศกระทรวงมหาดไทย เรื่อง จัดตั้งสุขาภิบาลบ้านแฮด อำเภอบ้านไผ่..PDF ราชกิจจานุเบกษา 110 (51 พิเศษ) : 31-32. 26 เมษายน 2536 จนกระทั่งเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลเปือยน้อย เป็นเทศบาลตำบลเปือยน้อย ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 มาจนปัจจุบันเทศบาลตำบลบ้านแฮด จังหวัดขอนแก่น. "ข้อมูลพื้นฐาน" [ออนไลน์]. เข้าถึงได้จาก:http://www.banhad.go.th/index.php?option=com_content&view=article&id=70&Itemid=2  ม.ป.ป. :สืบค้น 28 พฤศจิกายน 2560.

 การปกครอง 
เทศบาลตำบลบ้านแฮด ครอบคลุมพื้นที่บางส่วนตำบลบ้านแฮด แบ่งออกเป็นจำนวน 8 หมู่บ้าน ได้แก่
หมู่ที่ชื่อหมู่บ้านครอบคลุมหมู่ 1บ้านแฮดบางส่วนหมู่ 2บ้านแฮดบางส่วนหมู่ 3บ้านหนองโง้งบางส่วนหมู่ 4บ้านหนองไฮทั้งหมดหมู่ 5บ้านขามเปี้ยทั้งหมดหมู่ 6บ้านโนนกล้วยหอมทั้งหมดหมู่ 9บ้านขามเปี้ยบางส่วนหมู่ 10บ้านหนองโง้งบางส่วน
# เกาะโจฮอฟ
เกาะโจฮอฟ (Ostrov Zhokhova) เป็นเกาะที่อยู่ในทะเลตะวันออกของไซบีเรีย เกาะโจฮอฟ อยู่ในกลุ่มของเกาะดีลอง มีพื้นที่ 77 ตารางกิโลเมตร (30 ตารางไมล์) จุดที่สูงที่สุดของเกาะคืออยู่ที่ 123 เมตร (404 ฟุต) เกาะนี้เป็นของสาธารณรัฐซาฮา แต่บริหารโดยรัฐบาลรัสเซียRespublika Sakha (Yakutiya) Land Feature Database 

ถึงแม้ว่าเกาะนี้จะไม่มีธารน้ำแข็ง เกาะโจฮอฟในช่วงฤดูหนาวจะปกคลุมไปด้วยน้ำแข็งและสภาพอากาศที่ย่ำแย่ แม้ว่าจะอยู่ในฤดูร้อนแต่น้ำทะเลยังเป็นน้ำแข็ง

ธรณีวิทยา
เกาะโจฮอฟประกอบด้วยลาวาที่มีหินบะซอลต์และหินทิฟฟ์ ส่วนใหญ่ของเกาะแห่งนี้ประกอบด้วยหินโอลิวีน และหินลาวาการไหลเวียนของลาวาเหล่านี้เกิดการทับถมจนเป็นชั้นขี้เถ้าภูเขาไฟที่ผุกร่อน ความหนารวมของหินภูเขาไฟที่มีอยู่ภายในเกาะโจฮอฟอยู่ที่ประมาณ 400 เมตรFujita, K., and D.B. Cook, 1990, The Arctic continental margin of eastern Siberia, in A. Grantz, L. Johnson, and J. F. Sweeney, eds., pp. 289-304, The Arctic Ocean Region. Geology of North America, vol L, Geological Society of America, Boulder, Colorado.Kos’ko, M.K., B.G. Lopatin, and V.G. Ganelin, 1990, Major geological features of the islands of the East Siberian and Chukchi Seas and the Northern Coast of Chukotka. Marine Geology. vol. 93, pp. 349–367

ภูมิอากาศ

ในสื่อต่างๆ
thumb|300px|ฉากเปิดตัวในเรื่อง Dr. Strangelove or: How I Learned to Stop Worrying and Love the Bomb ซึ่งมีการถ่ายทำในเกาะโจฮอฟ
เกาะโจฮอฟปรากฎในภาพยนตร์ของสแตนลีย์ คูบริกในชื่อเรื่อง "Dr. Strangelove or: How I Learned to Stop Worrying and Love the Bomb" ซึ่งในเรื่องเกาะเป็นสถานที่ชาวรัสเซียได้ผลิตอาวุธจนทำให้เกิดวันสิ้นโลกWalker, A., S. Taylor, U. Ruchti, 1999, Stanley Kubrick, Director. W. W. Norton & Company, New York, New York. 376 pp.